IND ดีดบวก 4% หลังคว้างานก่อสร้างใหม่ 2.12 พันลบ.
IND เด้งเกือบ 4% หลังคว้างานออกแบบและก่อสร้างระบบบริการน้ำมันเชื้อเพลิง “สนามบินอู่ตะเภา” มูลค่างานกว่า 2.12 พันล้านบาท
IND เด้งเกือบ 4% หลังคว้างานออกแบบและก่อสร้างระบบบริการน้ำมันเชื้อเพลิง “สนามบินอู่ตะเภา” มูลค่างานกว่า 2.12 พันล้านบาท
25 ต.ค. 2564

ผู้สื่อข่าวรายงานว่า ราคาหุ้น บริษัท อินเด็กซ์ อินเตอร์เนชั่นแนล กรุ๊ป จำกัด (มหาชน) หรือ IND ณ เวลา 11:22 น. อยู่ที่ระดับ 2.10 บาท บวก 0.08 บาท หรือ 3.96% สูงสุดที่ระดับ 2.18 บาท ต่ำสุดที่ระดับ 2.08 บาท ด้วยมูลค่าการซื้อขาย 42.40 ล้านบาท

โดยราคาหุ้น IND ปรับตัวเพิ่มขึ้นวันนี้ หลังประกาศลงนามสัญญาจ้างกับ บริษัท โกลเบิลแอโร่แอสโซซิเอทส์ จำกัด ในโครงการออกแบบและก่อสร้างระบบบริการน้ำมันเชื้อเพลิงอากาศยานสนามบินอู่ตะเภา ณ ท่าอากาศยานอู่ตะเภา วันที่ 22 ตุลาคม 2564 มูลค่าประมาณ 2.12 พันล้านบาท (รวมภาษีมูลค่าเพิ่ม) ระยะเวลาดำเนินการประมาณ 38 เดือน